Βαγγέλης Χατζηγιαννίδης

Ο Βαγγέλης Χατζηγιαννίδης (γεννήθηκε στις Σέρρες το 1967) είναι Έλληνας πεζογράφος και θεατρικός συγγραφέας.

Βιογραφικά στοιχεία 
Ο Βαγγέλης Χατζηγιαννίδης γεννήθηκε στις Σέρρες, 4 Ιουλίου του 1967, και έζησε εκεί τα πρώτα του παιδικά χρόνια. Σπούδασε στη Νομική Σχολή της Αθήνας και στη Δραματική Σχολή Βεάκη. Για λίγα χρόνια εργάστηκε ως ηθοποιός σε θεατρικές παραστάσεις. Μετά ασχολήθηκε με το γράψιμο. Κυκλοφορούν ως τώρα τα μυθιστορήματα Οι τέσσερις τοίχοι (2000), Ο φιλοξενούμενος (2004), Το ελάχιστο ίχνος (2013), η συλλογή διηγημάτων Φυσικές Ιστορίες (2006) και  το αφήγημα Ύπνος (2008), όλα από τις εκδόσεις «Το Ροδακιό». Διηγήματά του έχουν συμπεριληφθεί σε θεματικές ανθολογίες και έχουν δημοσιευτεί στον Τύπο και σε λογοτεχνικά περιοδικά.

Βιβλία του έχουν μεταφραστεί και εκδοθεί στα γαλλικά (Albin-Michel), αγγλικά (Marion Boyars), ιταλικά (Crocetti), ισπανικά (Tropismos), πορτογαλικά (Babel), γεωργιανά (Tbilisi State University) και τουρκικά (Kiraathane).

Έχει γράψει τα θεατρικά έργα: Μεταμφίεση («Ιανός», 2005),  Λάσπη, Λα Πουπέ («Το Ροδακιό» 2019), Αέρας («δήγμα / Ευρασία» 2011, «Το Ροδακιό» 2019), Στην Οθόνη Φως («Το Ροδακιό» 2011), Τον Άυλο Εσένα («Το Ροδακιό» 2016), Κέικ («Το Ροδακιό» 2016), Πεταλούδα σε Πηγάδι, Στον Παράδεισο, («Το Ροδακιό» 2019), Το σπίτι με τα φίδια, (Νεφέλη 2021), τα οποία έχουν παρασταθεί στα θέατρα: Οδού Κεφαλληνίας, Σφενδόνη, Στέγη Γραμμάτων και Τεχνών, ΔΗ.ΠΕ.ΘΕ. Σερρών, ΔΗ.ΠΕ.ΘΕ Αγρινίου, Πόλη, Θέατρο Τέχνης, Εθνικό Θέατρο, Αγγέλων Βήμα, Από Μηχανής, Ιλίσια Βολανάκης, Μικρό Παλλάς, Μικρό θέατρο Αρχαίας Επιδαύρου, Berlin Schlosspark Theater). Επίσης, μετά από ανάθεση της Εθνικής Λυρικής Σκηνής, έχει γράψει το λιμπερέτο για την όπερα “Ζ”, βασισμένο πάνω στο ομώνυμο μυθιστόρημα του Β. Βασιλικού, καθώς και το βασισμένο στο μυθιστόρημα του Ροΐδη λιμπρέτο για την “Πάπισσα Ιωάννα”.

Έχει διδάξει θεατρική δημιουργική γραφή  (Ίδρυμα Μιχάλης Κακογιάννης, Εθνικό θέατρο, εκδόσεις Πατάκη, Ανοικτό Πανεπιστήμιο). Tο 2019 μαζί με τον Θανάση Τριαρίδη και τον Δημήτρη Τάρλοου ξεκίνησαν τη Σχολή Πυροδότησης θεατρικής γραφής του θεάτρου Πορεία.

Τιμήθηκε με το «Βραβείο Πρωτοεμφανιζόμενου Πεζογράφου» του περιοδικού Διαβάζω (2000) και το γαλλικό βραβείο “Laure Bataillon” (2004) για το μυθιστόρημα Οι τέσσερις τοίχοι που  βρέθηκε στη μικρή λίστα του Βρετανικού βραβείου Independent “Foreign Fiction Prize” το 2007. Επίσης, το έργο Στην Οθόνη Φως κέρδισε το «Βραβείο Κοινού» στο θεατρικό φεστιβάλ της Χαϊδελβέργης το 2013.Tο μυθιστόρημα του «Το ελάχιστο ίχνος» τιμήθηκε με το Βραβείο Πεζογραφίας του περιοδικού Κλεψύδρα.

Εργογραφία 
Παρακάτω παρουσιάζεται η εργογραφία του πεζογράφου από τη βάση δεδομένων «Βιβλιονέτ» της Εθνικού Κέντρου Βιβλίου:
 Ατομικά έργα
  [Μυθιστόρημα]
  [Κωμωδία]
  [Θεατρικό]
  [Διηγήματα]
  [Θεατρικό]
  [Μυθιστόρημα]
  [Μυθιστόρημα]
- Βραβείο Πρωτοεμφανιζόμενου Πεζογράφου (Περιοδικό "Διαβάζω", 2001)
- Prix Laure-Bataillon (Maison des Ecrivains Etrangers et des Traducteurs de Saint-Nazaire, 2004)
 Το λιμπρέτο του Ζ. Το Ροδακιό, 2018. ISBN 978-618-5248-27-7 [Λιμπρέτο]
 Το σπίτι με τα φίδια, Νεφέλη, 2021, δίγλωσσο. ISBN: 978-960-504-306-3 [θΕΑΤΡΙΚΌ]
 Συλλογικά έργα

Ελληνικές Θεατρικές Παραστάσεις 
Κατάλογος ελληνικών παραστάσεων που βασίζονται σε κείμενα του Β. Χατζηγιαννίδη

Παραπομπές

Πηγές
 https://www.youtube.com/watch?v=YcxKzMNLGAE
https://www.youtube.com/watch?v=rZ_XihPSw6k&t=1664s
https://www.nationalopera.gr/arxeio/arxeio-parastaseon-pe/kalitexniki-periodos-2017-2018/item/1052-z
https://www.youtube.com/watch?v=FnkkoMQ6ZGA
Ελληνικό Ίδρυμα Πολιτισμού

Έλληνες θεατρικοί συγγραφείς
Έλληνες άνδρες ηθοποιοί θεάτρου